تورکیه‌دکی نفت بورو خط‌لرین‌دن بیر آیدا 46 میلیون 873 مین بوشقا نفت داشیندی.
تورکیه‌دکی دؤرد بورو خطین‌دن بو ایلین ژانویه آییندا داشینان نفت میقداری، گئچن ایلین عینی آیینا گؤره یوزده 4،42 آرتا‌راق 46 میلیون 873 مین بوشقا اولدو.
بورو خط‌لری ایله نفت داشیما شرکتی (بوتاش) بیلگیلرینه گؤره، بو ایل ژانویه آییندا باکی-تفلیس-جیهان خام نفت بورو خطی اوزرین‌دن 21 میلیون 298 مین بوشقا نفت داشیندی.
عینی دؤورده، عراق-تورکیه خام نفت بورو خطی اوزرین‌دن 20 میلیون 645 مین بوشقا نفت دونیا بازارلارینا اولاشدیریلیرکن، جیهان-قیریق قالا خام نفت بورو خطیندن 3 میلیون 138 مین بوشقا، باتمان-دؤردیول خام نفت بورو خطیندن ده 1 میلیون 792 مین بوشقا نفت نقل ائدیلدی.
بئله‌جه، بو ایل ژانویه آییندا تورکیه‌دن گئچن نفت بورو خط‌لری اوزرین‌دن توپلام 46 میلیون 873 مین بوشقا نفت داشیندی. بو میقدار، گئچن ایلین عینی آییندا 44 میلیون 885 مین بوشقا سویه‌سینده ایدی.
اؤته یاندان، بوتاش، ژانویه آییندا 5 میلیارد 29 میلیون مکعب متر طبیعی قاز وارد ائتدی.
